[{"text_idx": "#000003", "text": "Ringo Ringvee filmist \"Briani elu\": mo\u0303nede inimest arvates see solvas Jeesust"}, {"text_idx": "#000004", "text": "1. aprillil jo\u0303uab ETV2 eetrisse legendaarne Monty Pythoni komo\u0308o\u0308dia \"Briani elu\". Religiooniloolane Ringo Ringvee so\u0303nul on kohati isegi o\u0308eldud, et 1979. aastal valminud linateos kujutab toonast Palestiinat autentsemalt kui mitmed Hollywoodi Jeesuse-filmid."}, {"text_idx": "#000005", "text": "Ringvee selgitas, et Monty Pythoni \"Briani elu\" valmis 1979. aastal ning tegemist on u\u0308he maailma ko\u0303ige tuntuma komo\u0308o\u0308diafilmiga. \"Filmi rez\u030cisso\u0308o\u0308ritoolil istus Terry Jones, kes on ka ja\u0308rgmise Monty Pythoni filmi \"Elu mo\u0303te\" lavastaja,\" u\u0308tles ta ja lisas, et Monty Python on suutnud alati puudutada oma huumori ja satiiriga eri valdkondi. \"Nende naljad on ka nii mitmeku\u0308lgsed, et see, mis tundus naljakas 1979. aastala, ei pruugi olla naljakas 2022. aastal, ja vastupidi.\""}, {"text_idx": "#000006", "text": "\"Film pa\u0308lvis ka negatiivset ta\u0308helepanu, osade kristlaste meelest oli tegu filmiga, mis kujutas Jeesust ja kristlust ebasobivalt, aga selles filmis esineb Jeesus ainult kaks korda ning sedagi ainult kaude,\" selgitas ta ja mainis, et montypythonlased on ise o\u0308elnud, et kuigi nad plaanisid teha ka filmi Jeesusest, siis ei olnud seal midagi, mille u\u0308le sellisel viisil nalja visata."}, {"text_idx": "#000007", "text": "Tema so\u0303nul on \"Briani elu\" film Brianist, kes su\u0308ndis Jeesusega samal pa\u0308eval ja samal ta\u0308naval. \"Aga tema elu la\u0308ks hoopis teistmoodi,\" u\u0308tles ta ja to\u0303des, et tegemist on mitmes mo\u0303ttes vastuolulise filmiga. \"Itaalias ei jo\u0303udnud film kinoekraanidele, samuti keelati ta Norras ja Itaalias, po\u0303hjus oli just nimelt selles, et osade inimeste arvates kujutas film religiooni vale nurga alt ja vo\u0303ib-olla isegi kuidagi solvas Jeesust.\""}, {"text_idx": "#000008", "text": "\"Ta\u0308napa\u0308eval ollakse hoopis ku\u0308ll teistsugusel arvamusel ning on o\u0308eldud, et Briani elu kujutab tollast ehk meie ajaarvamise alguse Palestiinat vo\u0303i Juudamaad hoopis autentsemalt kui Hollwoodi Jeesuse-filmid,\" nentis ta ja to\u0303i va\u0308lja, et filmi lo\u0303pus on to\u0303ena\u0308oliselt u\u0308ks Monty Pythoni tuntumaid laule \"Look On The Bright Side of Life\". \"Elu vo\u0303ib olla ku\u0308ll hirmus, aga samas on see ka nii toredalt lo\u0303bus.\""}, {"text_idx": "#000009", "text": "Kultuuriportaal soovitab: komo\u0308o\u0308diaklassika \"Briani elu\" Jupiteris"}, {"text_idx": "#000020", "text": "Kaarel Tarand: ku\u0308lmasurm ei kohuta"}, {"text_idx": "#000028", "text": "Arvustus. \"Tume paradiis\": pidu peo pa\u0308rast"}, {"text_idx": "#000035", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000039", "text": "Aasta parimad albumid 2022. Isiklikud edetabelid"}, {"text_idx": "#000043", "text": "Arvustus. Zetode \"La\u0308tsi pitto\" on pealkirjale vastav ku\u0308te"}]